Forårsmessen i Frederikshavn har åbent igen søndag frem til eftermiddag.

En ny skinnende grill. Mere skulle der ikke til, før muldvarpen kiggede frem. - Vi har jo en i forvejen en weber, men sådan en her, den lokker jo, griner Ragnar Møller Jensen, som tog et smut forbi forårsmessen i Arena Nord lørdag. Næsten 5000 gæster besøgte messen i Frederikshavn lørdag, og der er plads til endnu flere søndag, hvor messen også har åbent. Vil gerne bruge penge Trods inflation, høje renter og energipriser, så har nordjyderne stadig penge til at hygge sig for. - Pengene sidder ikke helt så løst, som de har gjort før, men folk er alligevel interesserede, og de overvejer de ting, de gør, så allerede nu har vi været heldige og sælge en god del, så vi er ved godt mod, lyder det fra Toke Juul Nissen, der er detailchef for XL Byg i Elling. Heller ikke luksusrejser til Afrika skræmmer. - Folk vil stadigvæk gerne bruge penge på oplevelser, det kan vi virkelig mærke, så ja, der giver folk den stadig gas, fortæller Line Bille, der er rejsekonsulent hos Rickshaw Tours & Travels. På niveau med 2019 Interessen for forårsmessen i Frederikshavn ligger på samme niveau som før corona og den økonomiske krise. - Vi kan trods alt se, at elpriserne, varmepriserne, benzinpriserne de er faldet ret godt igen, og vi har også fået gode skattelettelser, så når vi sådan lige finder ud af, hvordan vores økonomi er, så tror jeg ikke, det er så galt igen, konstaterer Per Malmberg, der er direktør for Arena Nord, hvor messen afholdes. Længere til på beslutningerne Det eneste de mange sælgere kan mærke er, at kunderne bruger længere tid på at beslutte sig, og prioritere mere i, hvad de skal købe. - De har pengene, men de er sværere at få op af lommen. Jeg tror det er vigtigt, at vi tror på, at tingene går den rigtige vej, og det synes jeg også, de gør. Nu kommer solen, og der plejer pengene også at sidde lidt mere løst, forklarer Toke Juul Nissen. Og selv om en ny grill er lækker, så tænker nordjyderne over deres økonomiske situatio - Selvfølgelig påvirker det da, men der skal jo være lidt plads til noget fornøjelse, og det er jo noget man kommer til at bruge hele sommeren det her, så det er jo en forbrugsting, lyder det fra Regnar Møller Jensen. Forårsmessen i Frederikshavn har åbent igen søndag frem til eftermiddag.